Սևակ Խաչատրյանը 2016թ-ին մասնակցել էր ապրիլյան քառօրյա պատերազմին և արիության, գերազանց ծառայության համար շքանշանի արժանացել: Հունվարի 28-ին արդեն ՀՀ Նախագահի կողմից հայրենիքի սահմանները պաշտպանելիս ցուցաբերած խիզախության, կյանքին սպառնացող վտանգի պայմաններում ծառայողական պարտքը անձնազոհաբար կատարելու համար կրտսեր սերժանտ Սևակ Հովհաննեսի Խաչատրյանը հետմահու պարգևատրվել էր «Մարտական ծառայություն» մեդալով: